Мікола Чарняўскі

**Міко́ла Мікала́евіч Чарня́ўскі** (16 студзеня 1943, в. Буда Люшаўская, Буда-Кашалёўскі раён, Гомельская вобласьць; Псэўданімы: *Аўсюг Самасейка*, *Мікола Сівец*) — беларускі паэт, празаік.

## Жыцьцяпіс
Нарадзіўся ў сялянскай сям’і. Скончыў вячэрняе аддзяленьне філялягічнага факультэту Беларускага дзяржаўнага ўнівэрсытэту (1966). Адначасова працаваў рэдактарам Беларускага радыё. У 1966—1988 гадох — літаратурны супрацоўнік, старшы рэдактар аддзелу, адказны сакратар часопіса «Бярозкі». З 1989 року — літаратурны рэдактар часопіса «Вясёлкі».

## Творчасьць
Дэбютаваў вершам у 1958 г. у газэце «Піянеры Беларусі». Вядомы як аўтар вершаў й прозы для дзяцей. Выдаў зборнікі сатыры й гумару. Зьяўляецца аўтарам тэкстаў шэрагу піянэрскіх песень і кантатаў. Пераклаў на беларускую мову асобныя творы пісьменьнікаў народаў СССР — Г. Гуляма, М. Міршакара, Т. Уметаліева, А. Тактамушава, М. Мрэўлішвілі, Р. Фархадзі, Н. Джундубаевай, А. Рахмонава, Х. Мянд, Г. Сар’яна, Х. Алі, А. Чакану, Ю. Сэмэндэра, П. Глазавога, П. Рабра, А. Юшчанкі, В. Юхимовіча, В. Маругі й іншых.

## Бібліяграфія

### Кнігі [[Паэзія|паэзіі]] для дзяцей
* «Дзе лета канчаецца» (1963)
* «Апошні бой» (1967)
* «Сонца ў хованкі гуляе» (1970)
* «Кліча горн» (1974)
* «Адрас наш — дзіцячы сад» (1975)
* «Парад» (1976)
* «Залатая ніва» (1977)
* «Дзе пяцёркі прадаюцца?» (1978)
* «Я збіраюся на БАМ» (1979)
* «Хто сябруе з добрым днём?» (1981)
* «Звініць званок…» (1982)
* «Зоркі-зорачкі» (1984)
* «Навечна з сонцам» (1986)
* «Аб чым пяе крынічка» (1989)
* «Чаго баіцца зубр? : Вяселыя вершы, казкі» (1994)
* «Сеў Аўторак у аўто...» (1997)
* «Хто пакрыўдзіў кракадзіла? : Вершы. Казкі. Прымаўлянкі-забаўлянкі. Скарагаворкі. Загадкі. Лічылкі — Ад суму лячылкі» (2003)
* «На каго сварыўся гром : Вершы і казкі» (2003)
* «Сонечны кошык : вершы, казкі, прымаўлянкі-забаўлянкі, скорагаворкі, лічылкі, загадкі» (2009)
* «Колькі ў сонейка сяброў! : апавяданні-гумарынкі, вяселыя вершы, казкі, скорагаворкі, лічылкі, загадкі, навагодняя казка-п'еса, песні» (2009)
* «Як зрабіць вясёлым дзень : вершы, казкі, гумарынкі» (2012)
* «Ці растуць грыбы ў Грыбна : вершы, прымаўлянкі-забаўлянкі, загадкі, шарады, казкі» (2012)
* «Села Мурка на падмурку : вершы, скорагаворкі, каламбуры, лічылкі, казкі» (2013)

### Зборнікі [[проза|прозы]] для дзяцей
* «Бегунок пачынае думаць» (1965)
* «Акадэмія … на колах, альбо За вясёлкай наўздагон» (1990)
* «Босая кавалерыя : аповесці, апавяданні» (2013)

### Зборнікі паэзіі
* «Чалавечнасць» (1971)
* «Трывога» (1988)

### Кнігі [[сатыра|сатыры]] й [[гумар]]у
* «Казёл-моднік» (1978)
* «І не косяць, і не жнуць…» (1982)
* «Камар на матацыкле» (1985)
* «Нашто бабе агарод?» (1989)
* «Лёкса ў люксе : Сатыра, гумар» (1993)
* «У трох соснах... : Сатыра, гумар, лірыка» (1996)
* «Прызба, альбо Смяяцца — не плакаць : лірыка, сатыра, гумар» (2012)

## Прэміі
* Літаратурная прэмія імя Янкі Маўра (1995)
* Залаты купідон (2009)

## Крыніцы

## Літаратура
* Мікола Чарняўскі // Беларускія пісьменнікі: Біябібліяграфічны слоўнік. У 6 т. / пад рэд. А. І. Мальдзіса. — Мн.: БелЭн, 1992—1995.
* 

Катэгорыя:Беларускія паэты і паэткі
Катэгорыя:Беларускія гумарысты
Катэгорыя:Сябры Саюзу пісьменьнікаў СССР
Катэгорыя:Выпускнікі філялягічнага факультэту БДУ
Катэгорыя:Беларускамоўныя пісьменьнікі
Катэгорыя:Беларускамоўныя паэты і паэткі
Катэгорыя:Нарадзіліся ў Буда-Кашалёўскім раёне